Վեներայի մակերևույթի հետազոտությունները հնարավոր դարձան ռադիոտեղորոշման մեթոդների զարգացման հետ։ Մակերևույթի առավել ամբողջական քարտեզը ստեղծել է ամերիկյան «Մագելան» ԱՄԿ-ն, որը լուսանկարել է մակերևույթի 98 %։ Վեներայի քարտեզագրումը ի հայտ բերեց հսկայական բարձրավանդակներ։ Դրանցից ամենամեծերըը Իշտարի երկիրը և Ափրոդիտեյի երկիրը չափերով համեմատելի են երկրային մայրցամաքների հետ։ Մոլորակի մակերևույթին հայտնաբերվել են նաև բազմաթիվ խառնարաններ։ Հավանաբար դրանք առաջացել են երբ Վեներայի մթնոլորտը ավելի նոսր էր։ Մոլորակի մակերևույթի զգալի մասը երկրաբանորեն երիտասարդ է (500 միլիոն տարվա կարգի)։ Մակերևույթի 90 % ծածկված է քարացած բազալտային լավայով։